Väitele "IT rakendamine tekitab probleeme ja on seetõttu ebameeldiv" vastas 4% küsitletutest "alati", 16,3% "enamasti", 67,3% "mõnikord" ja 12,4% "mitte kunagi". Selle väite seostest IT rakendamise määraga ettevõttes ilmneb, et ettevõttesiseste tööülesannete täitmisel tekib arvutikasutusel probleeme alati 28,6%, suhtlemisel klientidega 21,4% ja hankijatega 35,7%. Samuti on ettevõtteid, kus sisemisi probleeme on 7,1% ja ettevõtteväliseid nii klientide kui ka hankijate korral on 14,3%.  Tegevusvaldkondade järgi oli "alati" vastuseid enim tööstuses (5) ja samas puudusid need paljudes tegevusvaldkondades. Piirkondlikult oli enim vastanuid Põhja-Eestist (8).